
	Comisia pentru buget, finanţe şi bănci
	
	Bucureşti,      06.09.2006  

Nr. 22/520


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea şi completarea Legii nr.571/22 decembrie 2003 privind Codul fiscal, cu care comisia noastră a fost sesizată în fond cu adresa Biroului Permanent nr. PL.x. 612  din 3iulie 2006.
	PREŞEDINTE,

Mihai Nicolae Tănăsescu

RAPORT

asupra propunerii legislative privind modificarea şi 
completarea Legii nr.571/22 decembrie 2003 privind Codul fiscal 
Cu adresa nr. PL.x.612 din 3iulie 2006, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea şi completarea Legii nr.571/22 decembrie 2003 privind Codul fiscal. 
La întocmirea raportului s-a avut în vedere avizul Consiliului Legislativ.

Guvernul nu susţine iniţiativa legislativă.
Prezenta propunere legislativă are ca obiect de reglementare modificarea şi completarea Legii nr.571/2003 privind Codul fiscal, cu modificările şi completările ulterioare, în sensul instituirii deductibilităţii, din impozitul pe profit/venit, a cheltuielilor efectuate cu sponsorizări şi acte de mecenat pentru finanţarea sistemului de protecţie a copilului, precum şi pentru asistenţa oferită în cazul dezastrelor.
Propunerea legislativă face parte din categoria legilor ordinare, potrivit art. 76 din Constituţia României, republicată.

La dezbaterea propunerii legislative a participat, in conformitate cu prevederile art.54 şi 55 din Regulamentul Camerei, republicat doamna Tudose Gabriela din cadrul Ministerului Finanţelor Publice.

La lucrările comisiei au participat  22 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din data de 29 iunie 2006.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii propunerii legislative în şedinţa din data de 06.09.2006, comisia propune Plenului Camerei Deputaţilor respingerea acesteia deoarece Legea nr.571/2003 privind Codul fiscal cu modificările şi completările ulterioare a fost modificată şi completată prin Legea nr. 343/2006, publicată în Monitorul Oficial al României, Partea I, nr. 662 din 1 august 2006. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Expert:
Roşu Gica
